title: -BOB. SOLIQ BAZASIGA TUZATISH KIRITISH
text: |
  -BOB. SOLIQ BAZASIGA TUZATISH KIRITISH Pdf ko'rish
  |
  bet | 245/352 | Sana | 21.05.2024 | Hajmi | 2,93 Mb. | | #248757 |
  Bog'liq soliq kodeksi 202346-BOB. SOLIQ BAZASIGA TUZATISH KIRITISH
  332-modda. Daromadlar va xarajatlarga tuzatish kiritish
  333-modda. Zararlarni kelgusiga oʻtkazish
  334-modda. Qayta tashkil etilganda zararlarni oʻtkazish
  335-modda. Soliq toʻlovchilarning konsolidatsiyalashgan
  guruhi boʻyicha zararlarni oʻtkazish
  336-modda. Operatsiyalarning ayrim turlari boʻyicha
  zararlarni oʻtkazishning oʻziga xos xususiyatlari
  332-modda. Daromadlar va xarajatlarga tuzatish kiritish
  (1-q.)
  Hisobot soliq davridagi daromad (xarajatlar) miqdorining soliq bazasini aniqlashda
  ilgari daromad (xarajat) deb eʼtirof etilgan summa doirasida koʻpayishi yoki kamayishi tuzatish
  kiritish deb eʼtirof etiladi.
  (2-q.)
  Daromadlar va xarajatlarga quyidagi hollarda tuzatish kiritilishi lozim:
  1) tovarlar, shuningdek sugʻurtalanuvchiga sugʻurta mukofoti toʻliq yoki qisman
  qaytarilganda;
  2) bitim shartlari oʻzgartirilganda;
  3) narxlar oʻzgartirilganda, sotib oluvchi tomonidan chegirmadan foydalanilganda;
  4) koʻrsatilgan xizmatlardan voz kechilganda.
  (3-q.)
  Ushbu moddaning ikkinchi qismida nazarda tutilgan daromadlar va xarajatlarga
  tuzatish kiritish quyidagicha amalga oshiriladi:
  kafolat muddati belgilangan tovarlar (xizmatlar) boʻyicha - kafolat muddati doirasida;
  sugʻurta mukofotlari boʻyicha - shartnomani bekor qilish paytida;
  boshqa hollarda - bir yillik muddat doirasida.
  (4-q.)
  Ushbu moddaga muvofiq daromadlar va xarajatlarga tuzatish kiritish mazkur
  moddaning ikkinchi qismida koʻrsatilgan hollar yuzaga kelganligini tasdiqlovchi hujjatlar asosida
  amalga oshiriladi. Bunda tovarni (xizmatni) sotuvchi ushbu Kodeksning 257-moddasida nazarda
  tutilgan tartibda tovarlarni (xizmatlarni) realizatsiya qilishdan olingan daromadga tuzatish kiritadi.
  (5-q.)
  Ushbu moddaning ikkinchi qismida nazarda tutilgan hollarda daromadlar va
  xarajatlarga tuzatish kiritish mazkur hollar sodir boʻlgan soliq davrida amalga oshiriladi.
  (6-q.)
  Daromadlar va xarajatlarga tuzatish kiritish soliq toʻlovchi soliq solishning
  umumbelgilangan tartibiga oʻtgan taqdirda ham amalga oshiriladi, bundan tuzatish kiritilayotgan
  daromadlar boʻyicha soliq imtiyozlarini qoʻllash hollari mustasno.
  |
  | |